زین العابدین (مصور)

زین العابدین بنگلہ دیش کے مصور اور مجسمہ ساز تھے۔

 ولادت 
29 دسمبر 1914ء میں کشور گنج برطانوی مشرقی بنگال میں پیدا ہوئے۔

 ابتدائی زندگی 
زندگی کا ابتدائی حصہ دریائے برھماپتر کے کنارے بسر ہوا۔ 1933 میں کولکتہ ( مغربی بنگال) کے گورنمنٹ آرٹ کالج میں شریک ہوئے۔ اسی زمانے میں انھوں نے اپنی پچپن کے یادیں جو دریائے برھماپتر کے کناروں پر بکھری ہوئی تھیں اسے اپنی تصاویر کا حصہ بنایا۔ اس کے بعد وہ لندن چلے گئے اور وہاں نیا مصوری کا بنگالی اسلوب متعارف کروایا۔
 بطور مصور 
ان کی تصاویر نیم تجریدی ہوتی تھیں۔ بعد میں انھوں نے بنگالی لوک ورثے اور اساطیر کے موضوعات پر پینٹگ کیں۔ 1944ء میں بنگال کی قحط سالی پر دلخراش اور حساس مصوری کرکے بہت شہرت کمائی۔ ان تصاویر کے پس منظر میں قومی جدوجہد، احتجاج، بغاوت، انسانی مساوات اور اعلی درجے کی فنکارانہ جمالیات پوشیدہ تھیں۔ زین العابدین ترقی پسندفنکاروں کے "کولکتہ گروپ " کے فعال رکن بھی رہے۔ اس حلقے میں شاہد سہروردی اور احمد علی ( جو بعد میں پاکستان آ گئے تھے) بھی شامل تھے۔ وہ بنگلہ دیش کی آزادی کے سر گرم حامی تھے۔ وہ اس تحریک کے ثقافتی بازو کے سرخیل بھی تھے۔ جو بنگالی قومیت، بنگالی شناخت اور مغربی پاکستان سے اپنی مکمل طور پر علیحدگی کی بات کرتا تھا انھوں نے پاکستان سے ناراضی کا اظہار کرتے ہوئے عدم تعلق کی تحریک میں بڑھ چڑھ کر حصہ لیا اور سڑکوں پر احتجاج میں بھی نظر آئے۔ زین العابدین نے گلہری کی دم سے اور چینی روشنائی کی مدد سے بھی مصوری کا تجربہ کیا۔ واٹر گلر، مومی رنگوں کو بھی استعمال کیا اس تکنیک کو " نوبانو" (NOBANNU) کا نام دیا۔۔ کچھ دن انھوں نے مغربی پاکستان میں بھی گزارے۔
 وفات 
ان کا انتقال اکسٹھ (61) سال کی عمر میں عارضہ سرطان کے سبب 28 مئی 1976ء میں ڈھاکہ (بنگلہ دیش) میں ہوا۔
 حوالہ جات 

زمرہ:بنگالی مسلمان
زمرہ:بنگلہ دیش کی جنگ آزادی کی شخصیات
زمرہ:بنگلہ دیشی شخصیات
زمرہ:بنگلہ دیشی فنکار
زمرہ:بنگلہ دیشی مجسمہ ساز
زمرہ:بنگلہ دیشی مسلم
زمرہ:بنگلہ دیشی مصور
زمرہ:بیسویں صدی کی بنگلہ دیشی شخصیات
زمرہ:بیسویں صدی کے بنگلہ دیشی مصور
زمرہ:تمغائے حسن کارکردگی وصول کنندگان
زمرہ:ڈھاکہ کی شخصیات
زمرہ:ضلع کشور گنج کی شخصیات
زمرہ:ضلع میمن سنگھ کی شخصیات
زمرہ:کلکتہ یونیورسٹی کے فضلا
زمرہ:کلکتہ یونیورسٹی کے فکیلٹی
زمرہ:مسلم مصور
زمرہ:مملکت متحدہ میں بنگلہ دیشی تارکین وطن
زمرہ:ویکی ڈیٹا سے مختلف مختصر وضاحت
زمرہ:1914ء کی پیدائشیں
زمرہ:1976ء کی وفیات